PATVIRTINTA

Rokiškio rajono savivaldybės

2018 m. kovo 29 d. įsakymu Nr.A309

**Rokiškio „didelės šeimos“ kortelėS programos Įgyvendimo tvarkos aprašas**

## I. Bendrosios nuostatos

1. Rokiškio „Didelės šeimos“ kortelės programa (toliau – programa) yra skiriama daugiavaikėms šeimoms, deklaravusioms gyvenamąją vietą Rokiškio rajono savivaldybėje, siekiant stiprinti ir plėtoti socialiai atsakingus, pilietiškai aktyvius verslo bei viešojo sektoriaus įmonių, įstaigų ir savivaldybės santykius.

2. Šis Rokiškio didelės šeimos kortelės programos įgyvendinimo tvarkos aprašas (toliau – aprašas) nustato Rokiškio „Didelės šeimos“ kortelės išdavimo, naudojimo, asmens duomenų rinkimo ir naudojimo tvarką.

3. Apraše naudojamos sąvokos:

3.1. **Asmens duomenys** - Kortelės turėtojo asmens bei šeimos narių duomenys, kuriuos pateikia pildydamas prašymą.

3.2. **Daugiavaikė šeima** – sutuoktiniai, globėjai, šeimynos globėjai (dalyviai) arba vienas iš jų, kurie augina ar globoja 3 ir daugiau vaikų (įvaikių), taip pat susituokęs asmuo, su kuriuo teismo sprendimu dėl sutuoktinių gyvenimo skyrium yra likę gyventi jų 3 ir daugiau vaikų, arba vienas iš tėvų ir jų 3 ir daugiau vaikų iki 18 metų, įskaitant nedirbančius ir savarankiškos veiklos nevykdančius nesusituokusius ir savo vaikų (įvaikių) neauginančius pilnamečius vaikus (įvaikius) iki 24 metų, kurie mokosi bendrojo ugdymo mokyklose ir kitose formaliojo švietimo įstaigose pagal nuolatinės studijų formos programas (mokiniai ar studentai), taip pat bendrojo ugdymo mokyklas baigusius asmenis laikotarpiu nuo bendrojo ugdymo mokyklų baigimo dienos iki tų pačių metų rugsėjo 1 dienos, taip pat asmenis, teismo tvarka pripažintus šeimos nariais, arba asmenis, teismo pripažintus neveiksniais ir likusius gyventi su savo tėvais, jeigu jiems nustatyta globa.

3.3. **Kortelė** – Rokiškio rajono savivaldybės institucijos daugiavaikei šeimai išduodama Rokiškio „Didelės šeimos“ kortelė galiojanti Rokiškio rajone ir suteikianti teisę gauti specialius pasiūlymus, lengvatas, nuolaidas įvairioms prekėms, paslaugoms, renginiams ir kt.

3.4. **Prašymas** – Rokiškio rajono savivaldybės nustatytos formos Kortelės išdavimo prašymas.

**II. KORTELĖS IŠDAVIMAS**

4. Kortelę išduoda, keičia, duomenų teisingumą tikrina Rokiškio rajono savivaldybės Socialinės paramos ir sveikatos skyrius.

5. Kortelę gali įsigyti daugiavaikės šeimos narys, kuris yra deklaravęs gyvenamąją vietą Rokiškio rajono savivaldybėje, pateikęs užpildytą prašymą, jame nurodydamas privalomus pateikti, teisingus asmens duomenis. Nepateikus privalomų duomenų, kortelė neišduodama.

6. Asmuo pateikęs prašymą, jeigu pasikeičia daugiavaikės šeimos asmens duomenys, apie tai turi informuoti Rokiškio rajono savivaldybės Socialinės paramos ir sveikatos skyrių.

7. Šeimai arba šeimynai išduodama viena kortelė trejiems metams. Kortelė išduodama nemokamai Rokiškio rajono savivaldybės Socialinės paramos ir sveikatos skyriuje.

8. Pametus ar kitaip praradus kortelę būtina informuoti Rokiškio rajono savivaldybės Socialinės paramos ir sveikatos skyrių. Kita kortelė išduodama iš naujo užpildžius prašymą.

**III. KORTELĖS NAUDOJIMAS**

9. Daugiavaikė šeima turi teisę naudotis programos skirtomis lengvatomis, nuolaidomis prekėms, paslaugoms, renginiams ir kt.

10. Teisė į kortelę nepriklauso vienam iš tėvų (tėvams), globėjui (globėjams) kuriems teismas pritaikė laikiną ar neterminuotą tėvų (tėvo ar motinos) valdžios ar globos apribojimą. Ši nuostata taikoma tik dėl tų vaikų ir tik tam iš tėvų, dėl kurio priimtas teismo sprendimas.

11. Kortelės negalima perleisti kitiems asmenims.

12. Kortelės turėtojas, prieš mokėdamas už prekes, paslaugas ar kt., kam suteikiama nuolaida ar specialus pasiūlymas, turi pateikti kortelę. Kitu atveju specialūs pasiūlymas ar nuolaida nebus taikoma. Kortelės nėra debetinės, kreditinės ar garantinės.

13. Verslo ir viešojo sektoriaus įmonės, įstaigos apie kortelės turėtojui suteikiamas nuolaidas informuoja Rokiškio rajono savivaldybę raštu arba elektroniniu paštu, leisdami naudoti savo įmonės logotipą viešinimo priemonėse.

14. Rokiškio rajono savivaldybė įsipareigoja viešinti įmonių, įstaigų pateiktą informaciją apie teikiamas nuolaidas kortelės turėtojams savivaldybės interneto svetainėje [www.rokiskis.lt](http://www.rokiskis.lt), socialiniuose tinkluose, spaudoje bei kituose informacijos platinimo šaltiniuose.

**IV. KORTELĖS TURĖTOJO ASMENS DUOMENŲ RINKIMAS IR NAUDOJIMAS**

16. Pildydamas prašymą kortelei gauti asmuo sutinka, kad Rokiškio rajono savivaldybės administracija naudotų kortelės turėtojo asmens duomenis administravimo tikslais siekiant suteikti lengvatas ir nuolaidas.

17. Rokiškio rajono savivaldybės administracija įsipareigoja neperduoti su programos dalyviais susijusios informacijos trečiosiomis šalimis.

18. Rokiškio rajono savivaldybės Socialinės paramos ir sveikatos skyrius kaupia asmeninę kortelės turėtojo pateiktą informaciją kortelių registre.

19. Rokiškio rajono savivaldybės administracija garantuoja asmeninės informacijos konfidencialumą bei užtikrina kortelės turėtojo asmens duomenų saugumą ir tvarkymą, remiantis LR Asmens duomenų apsaugos įstatymu.

**V. BAIGIAMOSIOS NUOSTATOS**

20. Rokiškio rajono savivaldybės administracija pasilieka teisę:

20.1. nutraukti programą arba keisti šias sąlygas arba terminus be jokio išankstinio raštiško pranešimo kortelės turėtojui.

20.2. sustabdyti naudojimąsi kortele, jeigu kortelės turėtojas nesilaiko aprašo taisyklių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Rokiškio didelės šeimos kortelės programos įgyvendinimo tvarkos aprašo

1 priedas

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresas

...........................................

............................................ skyriaus vedėjui

**PRAŠYMAS**

**DĖL ROKIŠKIO DIDELĖS ŠEIMOS KORTELĖS IŠDAVIMO**

20... m. ...........................................d.

Rokiškis

Prašau išduoti Rokiškio didelės šeimos kortelę.

Pateikiu savo ir šeimos narių asmens duomenis:

|  |  |  |  |  |
| --- | --- | --- | --- | --- |
|  | Vardas, pavardė | Gimimo data | Telefono nr. | El. paštas |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| … |  |  |  |  |

(pateikti visų šeimos narių vardus, pavardes, gimimo datas, vieno suaugusio šeimos nario tel. Nr., el. pašto adresą).

## □ Patvirtinu, kad šiame prašyme pateikti duomenys yra tikslūs, išsamūs ir teisingi.

## □ Sutinku, kad Rokiškio rajono savivaldybės administracija naudotų šiame prašyme pateiktus mano ir mano šeimos narių asmens duomenis Kortelės nuolaidų programos administravimo tikslais.

## □ Esu informuota (-as), kad teisę naudotis Rokiškio didelės šeimos kortele turiu aš ir mano šeimos nariai, nurodyti šiame prašyme. Pastebėjus, jog Kortele naudojasi asmenys, neturintys teisės ja naudotis, Rokiškio rajono savivaldybės administracija turi teisę sustabdyti mano naudojimąsi kortele.

##  \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Parašas Vardas, pavardė